armvectores/hy_wikipedia_2023 huggingface dataset:
Գրեյհաունդ

Գրեյհաունդ (անգլ.՝ greyhound, «մոխրագույն քերծե»), անգլիական քերծե։ Կինոլոգիական միջազգային ֆեդերացիայի ստանդարտ № 158։
Գրեյհաունդները որսորդական շներ են, սակայն դա բնավ չի նշանակում, որ նրանք ընդունակ են որսին հետապնդելիս հաղթահարել հսկայական տարածություններ։ Նրանց հիմնական յուրահատկությունը` դա շատ արագ վազքն է կարճ հեռավորությամբ, որի շնորհիվ միանշանակ կարող են նապաստակ որսալ(որը ոչ բոլոր կենդանիներն են ի զորու)։
Անգլիական քերծեների ամենամեծ արագությունը արձանագրվել է 1994 թվականի մարտի 5-ին` Ավստրալիայում, Սթար Թայթլ անվամբ գրեյհաունդը զարգացրել է  67,32 կմ/ժ արագություն։


== Ցեղատեսակի պատմություն ==
Հին Եգիպտոսում գոյություն ուներ նման հարթ մաշկ ունեցող քերծեներ (եգիպ.՝ jesem), ինչը վկայում է Մերերուկայի դամբարանի պատկերներից (Մ. թ. ա. 24-րդ դար)։ Մինչդեռ 2004 թվականին արված ԴՆԹ-ի հետազոտությունները ցույց են տվել, որ գրեյհաունդը մոտ կապ չի ունեցել այդ ցեղատեսակների հետ, սակայն հանդիսացել է հովվաշների հարազատները։ Ենթադրում են, որ նրանք բուծվել են «Vertagus» քերծեներից, որոնց պահում էին Արևելյան Եվրոպայի կամ Եվրասիայի կելտերը։ Ենթադրվում է, որ նրանք (կամ շները, որոնց նույն կերպ են անվանել) հայտնվել են Բրիտանական կղզիների տարածքում մ.թ.ա. VI-V դարերում Եվրոպայի կելտերի նախնիներից։
Պատմությունը որոշ մանրամասներ թաքցնում է Եվրոպայում գրեյհաունդների հայտնվելու վերաբերյալ, չնայած քերծեների որսը X-րդ դարում դարձել էր անգլիական ազնվականների համար զվարճանք և գյուղացիների համար սննդի աղբյուր։ Մինչդեռ 1014 թվականի «Օրենքներ անտառների համար» լույս տեսնելուց հետո գրեյհաունդը դարձավ ազնվականության բացառիկ արտոնությունը. գյուղացիներին  խստիվ արգելվում էր պահել դրանք։


== Բնութագիր ==

Սովորական հասակը (բարձրությունը հաշվվում է թիկունքից) մեծ արու շների հասակը կազմում է 71-76սմ, իսկ էգերի մոտ` 68-71սմ։
Ստանդարտը պայմանավորված չէ քաշով, սակայն այն հիմնականում կազմում է արուների մոտ 27-40կգ, իսկ էգերի մոտ` 26-34կգ։
Գույնը սպիտակ, ոսկեգույն, երկնագույն, շագանակագույն, սև, ավազագույն, ոսկեդեղին, սպիտակի համադրությունը նշված գույների հետ։
Մարմնային կառուցվածքը պնդակազմ, համաչափ և մկանուտ, հստակ ուրվագիծ, խորը կուրծք, զարգացած ուսեր, հետևի ամուր ոտքեր, երկարավուն գլուխ և երկար վիզ։
Ինտելեկտը համարվում են ամենախելացի և մարդուն շատ լավ հասկացող շներից մեկը, հեշտ ընտելացող վարժեցնելուն։
Խնամքը բավականին հեշտ, կարող են երջանիկ ապրել քաղաքային պայմաններում, երկարատև զբոսանք չեն պահանջում (օրական 2-3 անգամ` 1 ժամից ոչ ավելի)։


== Գրականություն ==
Круковер В. И. Полная энциклопедия пород собак. — М.: Вече, 2003. — 336 с.
Прекрасное рядом. Большая Английская Борзая — Грейхаунд. Архипова К.


== Ծանոթագրություններ ==


== Արտաքին հղումներ ==
"The Greyhound in 1864: ..." Walsh 1864
"The Greyhound, ..." Dalziel 1887
Of Greyhounds and of Their Nature, Chapter XV: "The Master of Game" Edward of York circa 1406
"The Greyhound" Roger D. Williams, in The American Book of the Dog Editor George O. Shields. Chicago: Rand Mcnally 1891
Greyhound Nation: A Coevolutionary History of England, 1200-1900 Edmund Russell, Cambridge University Press 2018. 978-0521762090
The Greyhound and the Hare: A history of the breed and the sport Charles Blanning, The National Coursing Club, 2018
Սեն Սեմֆորիեն սու Շոմերակ

Սեն Սեմֆորիեն սու Շոմերակ (ֆր.՝ Saint-Symphorien-sous-Chomérac), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 710 մարդ, բնակչության խտությունը` 90.33 մարդ/կմ²։ Բնակավայրը զբաղեցնում է 7.86 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 120 կմ հարավ, Պրիվա քաղաքից` 9 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 504 աշխատունակ (15-64 տարեկան) բնակիչ, որոնցից ակտիվ էին 379-ը, իսկ ոչ ակտիվները` 125։ Ակտիվության ցուցանիշը կազմում է 75,2 %։ 379 աշխատունակ մարդկանցից աշխատել է 350 անձ (180 տղամարդ և 170 կին)։ Գործազուրկ են եղել 29 անձ (13 տղամարդ և 16 կին)։ 125 անաշխատունակներից 50-ը եղել են աշակերտներ կամ ուսանողներ, 48-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դաբստեպ

Դաբստեպ (անգլ.՝ Dubstep), էլեկտրոնային երաժշտության ենթաոճ։ Ծագել է Հարավային Լոնդոնում՝ 1990-ականների վերջին։ Ենթաոճն իր մեջ ունի ռեգգի, դաբ, գրիմ, թուստեպ և բրեյքստեպ ժանրերի տարրեր, համեմված թմբուկային և բասային հավելումներով։ Դաբստեպային կատարումներում միջին հաշվով մեկ րոպեում լսվում է 138 -ից մինչև 142 հարված (բիթ)։


== Արտաքին հղումներ ==
Վավերագրական ֆիլմ նկարահանված BBC-ի կողմից Archived 2006-04-12 at the Wayback Machine.(անգլ.)
Հայք (թերթ)

Անվան այլ կիրառումների համար տե՛ս՝ Հայք (այլ կիրառումներ)
«Հայք», հայկական քաղաքական և հասարակական շաբաթաթերթ։ Առաջին համարը լույս է տեսել 1989 թ. նոյեմբերի 4-ին՝ ՀՀՇ առաջին համագումարի օրը։ Թերթը հայաստանյան առաջին ոչ կոմունիստական թերթն էր, որը տպագրվեց մեծ տպաքանակով և ոչ ինքնահրատ եղանակով։
Թերթի առաջին գլխավոր խմբագիրը «Ղարաբաղ» կոմիտեի անդամ Սամվել Գևորգյանն էր։ Թերթը կարճ ժամանակահատվածում խմբագրել են նաև նույն կոմիտեի անդամներ Վանո Սիրադեղյանը և Ալեքսան Հակոբյանը։
1990-ականների սկզբում «Հայքում» տպագրվել են ճանաչված շատ գործիչներ, այդ թվում և ՀՀ առաջին նախագահ Լևոն Տեր-Պետրոսյանը, Ռաֆայել Իշխանյանը, Վազգեն Մանուկյանը և այլք։
«Հայքը» լինելով ՀՀՇ պաշտոնաթերթ, իրականում ազատ էր և այստեղ տեղի էր ունենում մտքերի բախում, կառուցողական քննարկում։
Թերթը տարբեր տարիներին խմբագրել են Վասակ Դարբինյանը, Արծրուն Պեպանյանը, Հասմիկ Պոդոսյանը, Վարդգես Դավթյանը, Տիգրան Հակոբյանը, Արմեն Բաղդասարյանը, Գեղամ Նազարյանը։
1998 թ. սկզբներին «Հայքը» օրաթերթից վերածվեց շաբաթաթերթի, որի գլխավոր խմբագիր նշանակվեց Տիգրան Հակոբյանը։ Նրա հետ թերթում աշխատում և տպագրվում էին Արմեն Բաղդասարյանը, Արայիկ Մանուկյանը, Գեղամ Նազարյանը, Արտակ Գնունին, Մհեր Արշակյանը, Նաիրա Զոհրաբյանը, Նելլի Գրիգորյանը, Նորայր Պողոսյանը, Անահիտ Ադամյանը։ Մինչև 1999 թ. կեսերը «Հայք» շաբաթաթերթը հայաստանյան ամենամեծ հեղինակություն ունեցող և վաճառվող պարբերականներից էր։
Ֆինանսական խնդիրների պատճառով թերթի տպագրությունը դադարեցվեց 1999 թվականի հունիսին։ Տպագրությունը վերսկսվեց 2006 թվականի սեպտեմբերից։ Այս գործում հսկայական ներդրում ունեցավ Արարատ Զուրաբյանը, որն այն ժամանակ զբաղեցնում էր ՀՀՇ վարչության նախագահի պաշտոնը։ «Հայքը» խմբագրում էր Վասակ Դարբինյանը, իսկ 2008 թ. Գեղամ Նազարյանը։
Կրկին ֆինանսական խնդիրների պատճառով թերթի տպագրությունը դադարեցվեց 2010 թվականի հուլիսից։
Սեն Քրիստ Բրիո

Սեն Քրիստ Բրիո (ֆր.՝ Saint-Christ-Briost), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 446 մարդ, բնակչության խտությունը` 57.03 մարդ/կմ²։ Բնակավայրը զբաղեցնում է 7.82 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 302 աշխատունակ (15-64 տարեկան)  բնակիչ, որոնցից ակտիվ էին 223-ը, իսկ ոչ ակտիվները` 79։ Ակտիվության ցուցանիշը կազմում է 73,8 %։ 223 աշխատունակ մարդկանցից աշխատել է 192 անձ (111 տղամարդ և 81 կին)։ Գործազուրկ են եղել 31 անձ (12 տղամարդ և 19 կին)։ 79 անաշխատունակներից 19-ը եղել են աշակերտներ կամ ուսանողներ, 26-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեբաստիան Կել

Սեբաստիան Կել (գեր.՝ Sebastian Kehl, փետրվարի 13, 1980(1980-02-13), Ֆուլդա, Կասելի ադմինիստրատիվ օկրուգ, Հեսսեն, Գերմանիայի Ֆեդերատիվ Հանրապետություն), գերմանացի պրոֆեսիոնալ ֆուտբոլիստ է, ով ներկայումս խաղում է գերմանական Բորուսիա Դորտմունդ ակումբում, որպես կիսապաշտպան։ 2008-2014 թվականներին եղել է Դորտմունդի Բորուսիայի ավագը։ 2014 թվականի հուլիսի 10-ի դրությամբ տրանսֆերային արժեքը 1,000,000€ է։


=== Կենսագրություն ===
Կելը «Դորտմունդի Բորուսիա» է եկել 2001-2002 թթ.՝ «Ֆրայբուրգ» ակումբից, մերժելով «Մյունխենի Բավարիայի» առաջարկը։ 2006 թ.-ի վիրահատությունից հետո բաց է թողել 2006-2007 մրցաշրջանի առաջին կեսը, խաղադաշտ է դուրս եկել փետրվարի 4-ին, որից հետո ստիպված է եղել բաց թողնել ևս 4 շաբաթ։ 2012 թ. նրա՝ Նյուրնբերգի դեմ ընկերական խաղում խփած գոլը ճանաչվեց Գերմանիայի ամսվա լավագույն գոլ։ 2013 թ.-ի ապրիլին Դորտմունդի Բորուսիան Կելի հետ պայմանագիրը երկարաձգեց մեկ տարով։ Հաջորդ տարի Բորուսիան կրկին 1 տարով երկարաձգեց պայմանագիրը գերմանացի կիսապաշտպանի հետ, ով էլ հայտարարեց, որ այդ տարի կավարտի իր ֆուտբոլային կարիերան։ 2014-15 մրցաշրջանում առաջին գոլը խփել է Գերմանիայի գավաթի 1/4 եզրափակչի խաղի 107-րդ րոպեին, և հենց Կելի հրաշալի գոլի շնորհիվ Բորուսիան հաղթեց Հոֆֆենհայմին։


=== Կարիերան հավաքականում ===
2001 թ.-ի մայիսի 29-ին նորամուտը նշեց Գերմանիայի հավաքականում՝ Սլովակիայի դեմ խաղում, որը անցկացվել է Բրեմենում։ Այդ խաղում առաջին խաղակեսից հետո նա փոխարինման դուրս եկավ Մարկո Ռախմերի փոխարեն և օգնեց թիմին հաղթել 2-0 հաշվով։ Ազգային ընտրանու հետ Սեբաստիանը մասնակցել է 2 Ֆուտբոլի աշխարհի առաջնությունների. 2002 թ.-ին վաստակել է արծաթե մեդալ, իսկ 2006 թ.-ին՝ բրոնզ։ 2004 թ.-ին Պորտուգալիայում կայանալիք Եվրոպայի առաջնությանը Կելը և հավաքականի մյուս անդամները չկարողացան մասնակցել խմբային փուլից դուրս չգալու պատճառով։


== Ձեռքբերումներ ==
Թմային
 «Բորուսիա Դորտմունդ» 

Գերմանիայի չեմպիոն (3)։2002, 2011, 2012
Գերմանիայի գավաթի մրցանակակիր (1)։ 2012
Գերմանիայի սուպերգավաթի մրցանակակիր (1)։ 2013
Ընդհանուր։ 4 մրցանակ


== Անձնական կյանք ==
Կելը ապրում է կնոջ՝ Թինայի հետ։ 2006 թ.-ի սեպտեմբերի 26-ին ծնվեց Կելի երեխան՝ Լուիսը։ Սեբաստիանը ցանկանում է միշտ իր ընտանիքի հետ ապրել Դորտմունդում։


== Ծանոթագրություններ ==


== Արտաքին հղումներ ==
Պաշտոնական կայք(գերմ.)
Պրոֆիլը Դորտմունդի Բորուսսիայի պաշտոնական կայքում (անգլ.)
Պրոֆիլը Բունդեսլիգայի պաշտոնական կայքում(գերմ.)
Կարգավիճակը «Fussballdaten.de» կայքում (գերմ.)
Իվան Վիլյար

Իվան Վիլյար (իսպ.՝ Iván Villar Martínez, հուլիսի 9, 1997(1997-07-09), Aldán, Կանգաս դե Մոռասո, Pontevedra Province, Գալիսիա, Իսպանիա), իսպանացի ֆուտբոլիստ, իսպանական «Սելտա» ֆուտբոլային ակումբի դարպասապահ, որը վարձավճարով հանդես է գալիս «Լեգանեսում»։ Տոկիոյի 2020 թվականի Օլիմպիական խաղերի արծաթե մեդալակիր։


== Ակումբային կարիերա ==
Իվան Վիլյարը «Սելտա» ֆուտբոլային ակումբի սան է։ Ակումբի երկրորդ կազմում նորամուտը նշել է «Կուլտուրալ Լեոնեսի» դեմ խաղում, որն ավարտել է չոր հաշվով։ «Ալավես» ֆուտբոլային ակումբի դեմ խաղում նշել է նորամուտը հիմնական թիմում։ Վեց տարվա ընթացքում Վիլյարը երկրորդ կազմում մասնակցել է 86 խաղի, որտեղ բաց է թողել 106 գնդակ և չոր հաշվով ավարտել 29 խաղ։ «Էսպանյոլի» դեմ խաղում  դարպասը պահել է  անառիկ;
2018 թվականի հունվարի 25-ին վարձավճարով տեղափոխվել է «Լևանտե»։ «Սելտա» ֆուտբոլային ակումբ է վերադարձել ոչ մի խաղ չխաղալով։
2021 թվականի օգոստոսի 11-ին վարձավճարով տեղափոխվել է «Լեգանես»։ Ակումբի կազմում նորամուտը նշել է «Ամորեբիետի» դեմ խաղում, որն ավարտել է չոր հաշվով։


== Կարիերան հավաքականում ==
2013 թվականին և 2016 թվականին Իսպանիայի հավաքականների կազմում մասնակցել է երեք ընկերական հանդիպման։ 2021 թվականին ընդգրկվել Է Տոկիոյի Օլիմպիական խաղերի հայտացուցակում։ Մրցաշարում հայտավորվել է Ճապոնիայի հետ կիսաեզրափակչի համար։ Մրցաշարի արդյունքում Իսպանիան դարձել է Օլիմպիական խաղերի արծաթե մեդալակիր։


== Ձեռքբերումներ ==
Տոկիոյի Ամառային օլիմպիական խաղերի արծաթե մեդալակիր


== Ծանոթագրություններ ==
Սեն Ժյուլիեն դը Գրա Կապու

Սեն Ժյուլիեն դը Գրա Կապու (ֆր.՝ Saint-Julien-de-Gras-Capou), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Համայնքի շրջանը Սեն Ժիրոնն է։
Համայնքի INSEE կոդ՝ 09266։


== Բնակչություն ==
Համայնքի բնակչությունը 2008 թվականին կազմում էր 67 մարդ։


== Տնտեսություն ==
2007 թվականի տվյալներով 45 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 10-ը անգործունակ (ակտիվության ցուցանիշը 77,8 %, 1999 թվականին եղել է՝ 83,3 %)։ 35 աշխատունակ բնակիչներից 33-ը աշխատում էին (19 տղամարդ և 14 կին), անաշխատանք էին 2-ը (կին)։ 10 անգործունակ մարդկանցից 5-ը աշակերտներ կամ ուսանողներ են, 3-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Ժյուլիեն դը Գրա Կապու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-2 
«Սեն Ժյուլիեն դը Գրա Կապու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Արտադրական թափոններ

Մնացուկներ արտադրության, թափոններ արտադրական, արտադրության պրոցեսում առաջացող մնացուկներ (հանքամանրուք, կտորտանք, տաշեղ, միներալային հումքի և վառելիքի բալաստային մասը, մոխիր, խարամ և այլն)։ Մնացուկների քանակը կախված է արտադրության տեխնոլոգիայից, սկզբնական հումքի որակից, նյութի չափակազմից, արտադրական պրոցեսների կազմակերպումից։ Տեխնիկական առաջընթացը հնարավորություն է տալիս կրճատել արտադրության մնացուկների քանակը, ինչպես նաև օգտագործել դրանց զգալի մասը կողմնակի արտադրանք ստանալու համար, որն էապես նպաստում է հումքի և նյութի ծախսի, արտադրանքի արժեքի կրճատմանը և արտադրության արդյունավետության բարձրացմանը։ Արդյունաբերական թափոններից խոսափելու պրոցեսներին են վերաբերում փակ շրջանային տեխնոլոգիական ցիկլերի մշակումը, կեղտաջրերի և մթնոլորտ դուրս եկող արտանետվածքների տեսքով արտադրության մնացուկների կրճատումը։ Ստեղծվում են արդյունաբերական համալիրներ, որտեղ մի ձեռնարկությունը որպես հումք օգտագործում է մյուսի մնացուկները։ Այս միջոցառումները զգալի չափով ապահովում են շրջապատող միջավայրի մաքրությունը և հնարավորություն են տալիս տնտեսելու բնական պաշարները։
Պատրիսիա Ռայթսոն

Պատրիսիա Ռայթսոն (անգլ.՝ Patricia Wrightson, հունիսի 19, 1921(1921-06-19), Lismore - մարտի 15, 2010(2010-03-15), Lismore), ավստրալիացի մանկագիր։


== Կենսագրություն ==
Ծնվել է Նոր Հարավային Ուելս նահանգի Լիսմոր գյուղաքաղաքում։ Մինչ Քվինսլենդում դպրոց ընդունվելը սովորել է հեռակա։ Երկրորդ համաշխարհային պատերազմի ժամանակ Պատրիսիան աշխատել է Սիդնեյի ռազմական գործարանում։ Ռայթսոնի գրական կարիերան սկսվել է, երբ Նոր Հարավային Ուելսի քաղաքներից մեկում որպես հիվանդանոցի ադմինիստրատոր է աշխատել։ 1955 թվականին լույս է տեսել նրա առաջին վեպը՝ «Օձի կորը» (The Crooked Snake)։ 1960 թվականին Ռայթսոնը տեղափոխվել է Սիդնեյ, որտեղ դարձել է նախ խմբագրի օգնական, ապա՝ Դպրոցական հանդեսի (որը կրթության պետական դեպարտամենտը անվճար տարածել է Նոր Հարավային Ուելսի բոլոր տարրական դպրոցներում) ամենամսյա գրական անթոլոգիայի խմբագիր։
Պատրիսիա Ռայթսոնի վաղ շրջանի ստեղծագործությունները քննադատները բնութագրել են որպես ռեալիստական, բայց 1970-ականների սկզբից նրա գործերում սկսել են գերիշխել Ավստրալիայի աբորիգենների բանահյուսության հետ կապված մոտիվները։ Ռայթսոնի ստեղծագործությունների բանաստեղծական լեզուն առավել բացահայտվել է նրա գլխավոր ստեղծագործության՝ «Երգ Վիրրունի մասին» եռագրության մեջ, որը ներառում էր «Սառույցը մոտենում է», «Ջրի մուգ փայլը» և «Քամու հետևում» («The Ice is Coming», «The Dark Bright Water», «Behind the Wind») գրքերը։ Եռագրությունը նվիրված է աբորիգեն Վիրունի կյանքին, որը ձգտում է երկիրը փրկել կործանումից։ Ռայթսոնի մյուս երկու գրքերն են «Մթնալուսին» և «Balyet»։ «Մթնալուսին»-ում, յուրատիպ հումորով համեմված, խոսք է գնում սպառնացող էկոլոգիական աղետի մասին, իսկ «Balyet»-ում գերիշխում է տխրությունը։
Պատրիսիա Ռայթսոնի ստեղծագործությունը լայն ճանաչում է ստացել Ավստրալիայում և ամբողջ աշխարհում, նրան շնորհվել են բազմաթիվ ազգային և միջազգային մրցանակներ, նրա ստեղծագործությունները թարգմանվել են 16 լեզուներով։ Դեռևս գրողի կենդանության օրոք՝ 1999 թվականին, Ավստրալիայում շնորհվել է գրական մրցանակ, որն անվանվել է նրա պատվին։
Պատրիսիա Ռայթսոնը մահացել է 2010 թվականի մարտի 15-ին Նոր Հարավային Ուելսի հոսպիտալում։


== Մրցանակներ ==
Բրիտանական կայսրության շքանշան (1977)
Դիտմարի մրցանակ (1982)
Dromkeen Medal (1984)
Հանս Քրիստիան Անդերսենի անվան մրցանակ (1986)
Ավստրալիայի տարվա լավագույն մանկական գիրք (1956, 1974, 1978, 1984)


== Մատենագրություն (ընտրված) ==
The Crooked Snake (1955)
The Bunyip Hole (1958)
The Rocks of Honey (1960)
The Feather Star (1962)
Down to Earth (1965)
A Racecourse for Andy (1968)
I Own the Racecourse! (1968).
Beneath the Sun: an Australian collection for children (1972)
An Older Kind of Magic (1972)
The Nargun and The Stars (1973)
Emu Stew: an illustrated collection of stories and poems for children (1976)
The Human Experience of Fantasy (1978)
Night Outside (1979)
Journey Behind the Wind (1981)
A Little Fear (1983)
The Haunted Rivers (1983)
Moon-dark (1987)
The Song of Wirrun (1987)
«The Ice is Coming» (1977)
«The Dark Bright Water» (1978)
«Behind the Wind» (1981)
Manmorker (1989)
Balyet (1989).
The Old, Old Ngarang (1989)
The Sugar-gum Tree (1991)
Shadows of Time (1994)
Rattler’s Place (1997) (անգլ.՝ Aussie Bites շարքում)
The Water Dragons (անգլ.՝ Aussie Bites շարքում).


== Ծանոթագրություններ ==
Եղիսաբեթ՝ Ոսկեդար

«Եղիսաբեթ՝ Ոսկեդար» (անգլ.՝ Elizabeth: The Golden Age), կենսագրական ֆիլմ նկարահանված 2007 թ․։ Ֆիլմը 1585-1590 թվականներին Անգլիան կառավարող Եղիսաբեթ I-ի մասին է՝ անգլո-իսպանական պատերազմի ժամանակ։ Ֆիլմում ցուցադրվեց Անգլիայի հաղթանակը «Անպարտելի Արմադայի» նկատմամբ, նաև թագուհու և արկածներ որոնող Սեռ Ուոլթեր Ռելիի բարդ հարաբերությունները։
Ֆիլմը հանդիսանում է 1998 թ․ նկարահանված «Եղիսաբեթ» ֆիլմի շարունակությունը։ Սենարը գրել են Ուիլյամ Նիկոլսոնն ու Մայքլ Հյորսթը։ Ինչպես առաջին ֆիլմում, այնպես էլ այս մեկում ռեժիսորը Շեքհար Կապուրն է։ Գլխավոր դերակատարներն են Քեյթ Բլանշեթը, Կլայվ Օուենն ու Ջեֆրի Ռաշը։
Ֆիլմի միջազգային պրեմիերան տեղի է ունեցել 2007 թ․ սեպտեմբերի 9-ին Տորոնտոի կինոփառատոնում։ 2008 թվականին, Օսկարի 80-րդ մրցանակաբաշխությունում ֆիլմը ներկայացվեց Օսկարի 2 անվանակարգերում՝ «Լավագույն դերասանուհի» և «Լավագույն հանդերձանքի դիզայն», վերջինի համար ֆիլմը Օսկար ստացավ, Իսկ Քեյթ Բլանշեթը «Լավագույն դերասանուհի» անվանակարգով առաջադրվեց նաև Ոսկե Գլոբուսի։


== Ծանոթագրություններ ==
Դեպ (գետ)

Դեպ (ռուս.՝ Деп), գետ Ռուսաստանում, Ամուրի մարզում, Զեյա գետի ձախ վտակն է։ Գետի երկարությունը 348 կմ է։ Ավազանի տարածքը կազմում է 10 400 կմ²։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Ամուրի ավազանային շրջանին, գետի ջրատնտեսային տեղամասը Ամուրն է, գետի ենթաավազանը Զեյան է։ Գետի գետային ավազանը Զեյա գետն է.

Ջրային օբյեկտի, պետական ջրային գրանցման կոդը - 20030400212118100032101
Հիդրոլոգիական ուսումնասիրությունների կոդը - 118103210
Ավազանի կոդը - 20.03.04.002
Հիդրոլոգիական ուսումնասիրությունների հատորի համարը - 18
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իսահակ Հեյզ

Իսահակ Լի Հեյզ-կրտսեր (անգլ.՝ Isaac Lee Hayes Jr., օգոստոսի 20, 1942(1942-08-20), Covington, Թենեսի, ԱՄՆ - օգոստոսի 10, 2008(2008-08-10)[…], Մեմֆիս, Թենեսի, ԱՄՆ), ամերիկացի ռիթմ ընդ բլյուզ երաժիշտ, կոմպոզիտոր պրոդյուսեր, գործիքավորող և դերասան։ Հեյզի ամենահայտնի երաժշտական ձայնագրությունը Stax Records-ն է։
Հեյզի ամենահայտնի ալբոմը «Hot Buttered Soul» դասական սոուլ-ալբոմն է։ Այս սկավառակով Հեյզը հեռացել է ավանդական կառուցվածք ունեցող 3 րոպեանոց երգերից։ Սկավառակի վրա ընդամենը 4 երգ է` երկու քավեր տարբերակներ, ավանդական փոփ երգեր և երկու օրիգինալ երգեր։ Ալբոմի երգերը տևում են 5-ից 18 րոպե։ Հեյզի մեկ այլ մեծ հաջողություն էր «Շաֆթ» ֆիլմի երաժշտությունը, որի համար նա ստացել է «Գրեմմի» և «Օսկար»։ Բացի այդ, ալբոմն առաջին տեղն է զբաղեցրել երեք ալբոմներից «Billboard» ամսագրի վարկանիշով։


== Սկավառակագրություն ==
Presenting Isaac Hayes (1967)
Hot Buttered Soul (1969)
Enterprise (1970)
…to Be Continued (1970)
The Isaac Hayes Movement (1970)
Black Moses (1971)
Shaft (1971)
In the Beginning (1972)
Joy (1973)
Live at the Sahara Tahoe (1973)
Tough Guys (1974)
Truck Turner (1974)
Chocolate Chip (1975)
Disco Connection (1976)
Groove-A-Thon (1976)
Juicy Fruit (1976)
A Man and Woman (1977)
New Horizon (1977)
For the Sake of Love (1978)
Hotbed (1978)
Don’t Let Go (1979)
And Once Again (1980)
Royal Rappin’s (1980)
Lifetime Thing (1981)
U-Turn (1986)
Love Attack (1988)
Wonderful (1994)
Branded (1995)
Raw and Refined (1995)
Chef Aid: The South Park Album (1998)
South Park: Bigger, Longer & Uncut (1999)
Mr. Hankey's Christmas Classics (1999)
Instrumentals (2003)
At Wattstax (2003) (ձայնագրվել է օգոստոսի 20-ին Wattstax երաժշտական փառատոնում 1972)
Hot Buttered Soul (2003) — Վերահրատարակում «Mobile Fidelity Sound Lab»


== Ֆիլմագրություն ==


== Ծանոթագրություններ ==
Սերգեյ Գերասիմով (այլ կիրառումներ)

Սերգեյ Գերասիմով անուն-ազգանունով հայտնի են հետևյալ անձինք.

Սերգեյ Գերասիմով, ռուս խորհրդային կինոռեժիսոր, ԽՍՀՄ ժողովրդական արտիստ
Սերգեյ Գերասիմով, ռուս խորհրդային նկարիչ, ԽՍՀՄ ժողովրդական նկարիչ
Բուտիրկի (գյուղ, Ստանովլյանսկի շրջան)

Անվան այլ կիրառումների համար տե՛ս՝ ԲուտիրկիԲուտիրկի (ռուս.՝ Бутырки), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արդվինի բարբառ

Արդվինի բարբառ, հայերենի ս (ել) ճյուղի եռաստիճան (բ-պ-փ) անտեղաշարժ բաղաձայնական համակարգ ունեցող բարբառ։
Խոսվել է Արդվին քաղաքում և նրա շրջակա հայաբնակ վայրերում։ Բաղաձայնական համակարգով նման է գրաբարին։ Երկբարբառներ չունի։ Ձայնավորներով հիմնականում նման է արդի գրական լեզվին. հոգնակիներն են՝ էր, նէր, էրօտ, ստան և այլն։ Ունի յոթ հոլով, անկատար դերբայն ունի էլիս, ալիս վերջավորությունները. ներկան կազմվում է օժանդակ բայով՝ գըրէլիս իմ, կարթլիս իմ։
Խոսվել է Արդվին քաղաքի և նրա շրջակա բնակչությունը։ Այժմ խոսում է Սև ծովի կովկասյան ափերին բնակվող հայերի զգալի մասը։


== Ծանոթագրություններ ==


== Գրականություն ==
Ղարիբյան Ա․, Հայ բարբառագիտություն, Ե., 1953։
Ալավերդյան Ս․, Արդվինի բարբառի հնչյունական բնորոշ առանձնահատկությունները, «ԼՀԳ», 1968, N: 9։
Ջահուկյան Գ․, Հայ բարբառագիտության ներածություն, Ե․, 1972։
Ալփիրան

Ալփիրան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գնեջ գավառի սահմանագլխում։
Եղել է հայաբնակ գյուղ մինչև 1914 թ.-ը։
Ալիփիրանն ուներ 1276 թ.-ին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կյուիրի Ուս

Կյուիրի Ուս (ֆր.՝ Cuiry-lès-Chaudardes), համայնք Ֆրանսիայի Պիկարդիա մարզի Էնա գավառում։ Մտնում է Վիլեր Կոտրե կանտոնի կազմի մեջ։ Հանդիսանում է Սուասոն շրջանի կոմունա։
Համայնքի INSEE կոդ՝ 02249։


== Բնակչություն ==
Համայնքի բնակչությունը 2010 թվականին կազմում էր 107 մարդ։


== Տնտեսություն ==
2010 թվականի տվյալներով՝ աշխատունակ տարիքի 68 մարդկանցից (15-64 տարեկան) 51-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը՝ 75,0 %, 1999 թվականին եղել է 70,1 %)։ 51 աշխատունակ բնակիչներից 45-ը աշխատում էին (25 տղամարդ և 20 կին), անաշխատանք էին 6-ը (1 տղամարդ և 5 կին)։ 17 անգործունակ մարդկանցից 2-ը աշակերտներ կամ ուսանողներ էին, 11-ը՝ թոշակառու, 4-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Կյուիրի Ուս (ֆր.)
Սոնդա (Էստոնիայի շրջան)

Անվան այլ կիրառումների համար տե՛ս՝ Սոնդա (այլ կիրառումներ)Սոնդա շրջան (էստ․՝ Sonda vald), շրջան Էստոնիայի Իդա-Վիրումաա նահանգում։ Շրջանի կենտրոնն է Սոնդա գյուղական ավանը։


== Բնակչություն ==
2006 թվականի տվյալներով շրջանում բնակվում էին 1019 մարդ։ Բնակչության խտությունը շրջանում կազմում էր 6,33 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2009-09-14 at the Wayback Machine. (էստոներեն)
Մահկանացուդ կնքիր թամբին


== Սյուժե ==
Ֆիլմի գլխավոր հերոսը կարմիր հրամանատար, Ռուսաստանի քաղաքացիական պատերազմի հերոս Հայկ Բժշկյանցն է (Գայ)։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Գրիգոր Մելիք-Ավագյան
սցենարիստ - Ա. Վերդյան
օպերատոր - Ռուդոլֆ Վաթինյան
մոնտաժ - Վ. Հայկազյան
երաժշտությունը - Ջիվան Տեր-Թադևոսյան
դեկորացիաները - Ս. Անդրանիկյան
հնչյունային օպերատոր - Կ. Կուրդիյան


=== Դերասանական անձնակազմ ===
Գուժ Մանուկյան - Գայ
Ս. Կորնյուշին - Կույբիշև
Վ. Երյոմիչև - Տուխաչևսկի
Սոս Սարգսյան - Գայի հայրը
Ե. Դեդովա - Լիա
Վ. Բալոն - Վիլումսոն
Վ. Դոնցով - Տիտաև
Ի. Տոմին - Վասյուտկա
Յուրի Կայուրով
Գ. Կորոտկով
Ի. Նագավկին


== Տեխնիկական և այլ տվյալներ ==
Երկիրը Հայկական ԽՍՀ
Լեզուն հայերեն
Ֆիլմը գունավոր
Տևողություն - 76 րոպե, ժապավենի երկարությունը՝ 2108 մետր
Ձայնը - մոնո
Պրեմիերան կայացել է 10.05.1980
Լենինո (գյուղ, Լիպեցկի շրջան)

Անվան այլ կիրառումների համար տե՛ս՝ ԼենինոԼենինո (ռուս.՝ Ленино), գյուղ Ռուսաստանի, Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Ջավախյան

Լևոն Ջավախյան (հունիսի 19, 1950(1950-06-19), Ալավերդի, Հայկական ԽՍՀ, ԽՍՀՄ), հայ արձակագիր։ Գրում է պատմվածքներ, վիպակներ, էսսեներ, 6 գրքերի հեղինակ է։
Նկարիչ-քանդակագործ Ռաֆայել Ջավախյանի եղբայրը։


== Կենսագրություն ==
Ծնվել է Ալավերդի քաղաքում, ծնողները եղել են Շնող գյուղից։ Ավարտել է Խաչատուր Աբովյանի անվան հայկական պետական մանկավարժական համալսարանի պատմության ֆակուլտետը։ Աշխատել է Ալավերդու թիվ 2 դպրոցում որպես պատմության ուսուցիչ, 1976֊ին տեղափոխվել է Երևան աշխատել Լենինյան շրջանի շրջսովետում, ապա՝ ՀԽՍՀ Լուսավորության նախարարությունում։ Խորհրդային Միության փլուզումից հետո գործազուրկ մնալով, սկսել է արծաթե զարդերի առևտուր անել Երևանի վերնիսաժում, որն արտացոլումն է ստացել իր մի շարք պատմվածքներում, մասնավորապես՝ «Վերնիսաժ» ժողովածուում։ Գրական նորամուտը եղել է 1980 «Գարուն» ամսագրում «Շնող» ակնարկով։ Պատմվածքները լույս են տեղել «Գրական թերթ», «Հայկական ժամանակ», «Հրապարակ», «Ինքնագիր» պարբերականներում։ Ջավախյանի պատմվածքներից շատերում միահյուսվում են պատումն ու փորձագրությունը։
Ակադեմիկոս Սերգեյ Սարինյանը գրում է. 


== Պարգևներ ==
2019 թվին արժանացել է Պողոսյան մրցանակին գրականության ոլորտում «Ծնկան ծերին» գրքի համար։ 2017 թվականին արժանացել է Մովսես Խորենացու մեդալի։ 1915 թվականին Անդին ամսագրի կողմից արժանացել է լավագույն արձակ անվանակարգով մրցանակի 1913, 1914 թվականներին տպագրված պատմվածքների համար։ 2010 թվականին «Քիրվա» պատմվածքի համար ստացել է խաղաղություն և հանդուրժողականության տարածելու համար մրցանակ Ադրբեջանի «հանդուրժողական կենտրոն»֊ի կողմից։


== Անձնական կյանք ==
1976 թվին ամուսնացել է Կարինե Բադալյանի հետ, նա ծնվել է 1949 թվին Երևանում, մանկավարժ է։ Ունեն երկու զավակ՝ որդին՝ Վահագն Ջավախյանը ծնվել է 1979 թվին, թեթև աթլիտիկայի Հայաստանի բազմակի չեմպիոն է, 100 մետր վազքում Բալկանյան երկրներիի բրոնզե մեդալակիր, ամուսնացած է ունի երկու զավակ։ Դուստրը Աննա Ջավախյանը ծնվել է 1981 թվին, մանկավաժ է, Երևանի ավագանու անդամ է, ամուսնացած է, ունի երկու զավակ։


== Հրատարակված գրքերը ==
Ամենաանկեղծ մարդը, 1990, Երևան
Ղարաբաղից մինչև պեչենու բաղերը, 1999, Երևան
Հիսունհինգ, 2005, Երևան
Արծաթագիր, 2010, Երևան
Վերնիսաժ, 2015, Երևան
Ծնկան ծերին, 2018, Երևան


== Ծանոթագրություններ ==


== Արտաքին հղումներ ==
Սերգեյ Սարինյան «Աշխարհը վերնիսաժի հայացքով կամ Լևոն Ջավախյանի Ավետարանը», Գրական թերթ, 2016, 12 փետրվար
Լևոն Ջավախյան 65. Եկավ քաղաք՝ մարդ դառնալու, դարձավ քաղաքացի Archived 2020-08-09 at the Wayback Machine.
Լևոն Ջավախյան. «Ուրիշի երկրում չեն ապրում, տնփեսա են լինում»
Լևոն Ջավախյան | Այստեղ կյանքն է ապրում
Լևոնի վերադարձը /Լևոն Ջավախյան
Անտառային հեքիաթ (քանդակ, Երևան)

«Անտառային հեքիաթ», քանդակ, որը գտնվում է Երևանի Կենտրոն համայնքում՝ Հրազդանի կիրճում, Երևանի մանկական երկաթուղու տարածքում։ Տեղադրվել է 1994 թվականին։ Քանդակի նյութը տուֆ է։


== Հեղինակ ==
Քանդակագործ՝ Նորայր Կարգանյան


== Տես նաև ==
Նորայր Կարգանյան


== Ծանոթագրություններ ==
Օլեսյա Սուձիլովսկայա

Օլեսյա Իլյինիչնա Սուձիլովսկայա (ռուս.՝ Оле́ся Ильи́нична Судзило́вская, մայիսի 20, 1974(1974-05-20), Զելենոգրադ, Մոսկվա, ԽՍՀՄ), կինոյի և թատրոնի ռուս դերասանուհի, հեռուստահաղորդավարուհի։


== Կենսագրություն ==
Օլեսյա Սուձիլովսկայան ծնվել է 1974 թվականի մայիսի 20-ին Մոսկվայի Զելենոգրադ շրջանում։ Մանկության տարիներից զբաղվել է գեղարվեստական մարմնամարզությամբ։ Տասնչորս տարեկան հասակում հրավիրվել է մասնակցելու Վլադիմիր Պոտապովի «Միջնորդ» ֆիլմի փորձերին, իսկ հետագայում նկարահանվել է այդ ֆիլմի գլխավոր դերում։
Դպրոցն ավարտելուց հետո Օլեսյա Սուձիլովսկայան ընդունվել է Մոսկվայի գեղարվեստական ակադեմիական թատրոնի դպրոց-ստուդիա, որն ավարտել է 1997 թվականին։ Նույն թվականին նա դարձել է Մոսկվայի Վլ. Մայակովսկու անվան թատրոնի դերասանուհի։


=== Անձնական կյանք ===
2009 թվականի հունվարի 4-ին ծնվել է Օլեսյա Սուձիլովսկայայի ավագ որդին՝ Արտյոմը, իսկ նույն թվականի հոկտեմբերի 26-ին նա ամուսնացել է իր որդու հոր՝ բիզնեսմեն Սերգեյ Ձեբանի հետ։ 2016 թվականի հունվարի 19-ին ծնվել է դերասանուհու երկրորդ որդին՝ Մայկը։


== Արվեստ ==


=== Դերեր թատրոնում ===
1997 – «Սմիրնովայի ծննդյան օրը», ռեժիսոր՝ Իգոր Զոլոտովիցկի – Պոլինա
1998 – «Как вам это полюбится», ռեժիսոր՝ Անդրեյ Գոնչարով – Սելիա
1999 – «Ուսանողի սերը», ռեժիսոր՝ Յուրի Իոֆե – Զինաիդա Վասիլևնա
2000 – «Դարի զոհը», ռեժիսոր՝ Անդրեյ Գոնչարով – Շանսոնետուհի
2001 – «Մտնում է ազատ մարդը»
2001 – «Վանյուշինի երեխաները», ռեժիսոր՝ Անդրեյ Գոնչարով – Կատյա
2002 – «Պատշաճության սահմաններ», ռեժիսոր՝ Անդրեյ Մաքսիմով – Կլիմենտինա
2003 – «Կարամազովներ», ռեժիսոր՝ Սերգեյ Արցիբաշև – Կատերինա Իվանովնա
2006 – «Շտիրլիցը գնում է միջանցքով։ - Ո՞ր միջանցքով։ - Մեր միջանցքով...» (ռուս.՝ «Штирлиц идёт по коридору. – По какому коридору? – По нашему коридору…»), ռեժիսոր՝ Ելենա Շևչենկո – Ալեքսանդրա («Другой театр»)
2007 – «Ռուսական ջոկեր», ռեժիսոր՝ Լեոնիդ Տրուշկին – Անգորա
2008 – «Վտանգավոր շրջադարձ», ռեժիսոր՝ Սերգեյ Արցիբաշև – Ֆրեդա Կեպլան
2009 – «Արդյունքն ակնհայտ է» (ռուս.՝ «Результат на лицо»), ռեժիսոր՝ Անդրեյ Ժիտինկին)
2010 – «Կախարդություն և սեր», ռեժիսոր՝ Նինա Չուսովա – լեդի Միլֆորդ


=== Ֆիլմագրություն ===


== Հեռուստատեսություն ==
Субботник («Շաբաթօրյակ») — շաբաթօրյա առավոտյան հաղորդում, որ պատմում է հայտնի անձանց մասին, Россия 1 հեռուստաալիք։


== Գովազդ ==
2012 — «Папа может» երշիկի գովազդ (Օստանկինոյի մսի կոմբինատ) — ուսուցչուհի թուխ մազերով (կեղծամ)


== Մրցանակներ ==
«Angel Kiss Awards» մրցանակ Մոսկվայի 32-րդ միջազգային կինոփառատոնի շրջանակներում արվեստի նկատմամբ «հրեշտակային նվիրվածության» համար (2010)
Գլխավոր մրցանակ և «Տարվա մարգարիտ» կոչում «Misaki» ոսկերչական զարդերի ապրանքանիշի կողմից (2011)
«Moda Topical» ամսագրի մրցանակ «Գեղեցկության ու վարպետության համար» անվանակարգում (2011)
Ելենա Լեզինայի մրցանակ գեղեցկության բնագավառում «Տարվա ամենաոճավոր դերասանուհի» անվանակարգում (2012


== Ծանոթագրություններ ==


== Արտաքին հղումներ ==
Օլեսյա Սուձիլովսկայա (անգլ.) Internet Movie Database կայքում
Օլեսյա Սուձիլովսկայայի պաշտոնական կայքը
Օլեսյա Սուձիլովսկայան ruskino.ru կայքում Archived 2016-11-23 at the Wayback Machine.
Օլեսյա Սուձիլովսկայան 7дней.ru կայքում
Օրջանո

Օրջանո (իտալերեն՝ Orgiano), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5784 մարդ (2004), բնակչության խտություն՝ 261 մարդ/կմ²։ Զբաղեցնում է 21 կմ² մակերես։ Փոստային ինդեքս 36036։ Հեռախոսային կոդ՝ 0445։


== Արտաքին հղումներ ==
Բնակավայրի Պաշտոնական կայք (իտալ.)


== Ծանոթագրություններ ==
Արսենալ (բասկետբոլային ակումբ, Տուլա)

«Արսենալ», ռուսական բասկետբոլային ակումբ Տուլայից։ Հանդես է եկել Եվրասիական լիգայում, Սուպեր լիգա-2 դիվիզիոնում և Ռուսաստանի առաջնությունում։


== Պատմություն ==
Հիմնադրվել է 1997-ում, «Արսենալ» անունով, ավելի ճիշտ, ակումբը տեղափոխվել է Սամարայից և հանդիսանում է ՌՕՈՒ-ի ՀՀԿ-ի շարունակությունը։ Անմիջապես ահեղ մրցակից դարձավ ԲԿՄԱ-ի, Ունիկսի, Ուրալ-Գրեյթի և Լոկոմոտիվի համար։ 1998/1999 մրցաշրջանում Ռուսաստանի առաջնության երրորդ տեղի համար եզրափակչում անհնարինն արեց, սերիայում երկու հաղթանակ տանելով Պերմի երրորդ խաղում, այն ժամանակ հավաքելով Ուրալ-Գրեյթի քայլը։ Որքան էլ տարօրինակ է, մրցաշարային առումով հաջողությունը ոչ մի կերպ չէր համապատասխանում ակումբի ներսում տեղի ունեցած ֆինանսական իրադարձություններին, իր գոյության յոթ տարիների ընթացքում ակումբը մշտապես եղել է պարտքերի մեջ և արդյունքում 2004/2005 մրցաշրջանի ավարտից առաջ հայտարարվել էր թիմից դուրս գալու մասին։
2015/2016 մրցաշրջանից հետո ակումբը ֆինանսական դժվարությունների պատճառով որոշում է կայացրել իջնել մեկ լիգայով՝ 2 դիվիզիոնից երրորդ։


== Ձեռքբերումներ ==
Եվրասիական լիգա

 Չեմպիոն 2019/2020Ռուսաստանի Առաջնություն

 Բրոնզե մեդալակիր 1998/1999Սուպերլիգա

 Չեմպիոն 2000/2001


== Ծանոթագրություններ ==


== Արտաքին հղումներ ==
Официальный сайт
Լավիանո

Լավիանո (իտալերեն՝ Laviano), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1590 մարդ, բնակչության խտությունը կազմում է 28 մարդ/կմ²։ Զբաղեցնում է 56 կմ² մակերես։ Փոստային ինդեքս՝ 84020, հեռախոսային կոդ՝ 0828։


== Ծանոթագրություններ ==
Մամփորիկ

Մամփորիկ, հայկական անհայտ սեռի անուն։ Առաջացել է հայերեն մամ՝ «մայր» և փոր բառերից։ Նշանակում է «ամուսնու կենդանության ժամանակ հղիացած և նրա մեռնելուց հետո ծնված զավակ» կամ «երեխա, որի ծննդյան ժամանակ մայրն էլ մահանում է»։ Հիշատակվել է մեկ անգամ։


== Գործածություններ ==
Մամփորիկ, անունը Հոռենանի, Հովհաննեսի, Խդրշահի և այլոց հետ հիշատակված է մի խաչքարի վրա Ցղնայում։


== Ծանոթագրություններ ==
Միտոյո

Միտոյո (ճապ.՝ 三豊市 Միտոյո-սի) քաղաք Ճապոնիայում, ընդգրկված է Կագավա պրեֆեկտուրայում։ Քաղաքի տարածքը 222.66 կմ² է, բնակչությունը՝ 66,319 մարդ (2014 թվականի օգոստոսի 1), բնակչության խտությունը 297.85 մարդ/կմ² է։ Միտոյոն քաղաքի կարգավիճակ է ստացել 2006 թվականին։


== Աշխարհագրական դիրք ==
Քաղաքը գտնվում է Սիկոկու կղզու Կագավա պրեֆեկտուրայի Սիկոկու տարածաշրջանում։ Նրան սահմանակից են Կանոնձի, Ձենցուձի, Միյոսի, Ֆուկույամա, Կասաոկա քաղաքները և Տաձոցու, Կոտոխիրա, Մաննո, Խիգասիմիյոսի բնակավայրերը։


== Բնակչություն ==
Քաղաքի բնակչությունը 66 319 մարդ է (2014 թվականի օգոստոսի 1), իսկ խտությունը 297.85 մարդ/կմ²։ Բնակչության թվաքանակի փոփոխությունը 1980 թվականից 2005 թվականներին՝


== Պատկերասրահ ==

		
		
		
		
		
		
		
		
		


== Ծանոթագրություններ ==


== Հղումներ ==
http://www.city.mitoyo.lg.jp/ Mitoyo City official website. պաշտոնական կայք  (ja)
Официальный сайт(ճապոներեն)
Nio Dragon Festival in Mitoyo Archived 2015-05-26 at the Wayback Machine.NHK(video)
Ալմանչիկովո

Ալմանչիկովո (ռուս.՝ Алманчиково, չուվաշերեն՝ Алманчă), գյուղ Ռուսաստանի Չուվաշիա հանրապետության Բատիրևսկի շրջանի կազմում։
Բնակչությունը 2006 թվականին գրանցված տվյալներով կազմում էր 1025 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լազեր (ազգ)

Լազեր (լազ.՝ Lazepe / ლაზეფე (Լազեպպե), վրաց.՝ ლაზები (Լազեբի), թուրքերեն՝ Lazlar (Լազլար), կամ Չանը՝ վրաց. ჭანები ), Քարթվելական լեզվաընտանիքի ազգություն։


== Բնակեցում ==
Լազերը բնակվում են պատմական Լազիստան մարզում (Լազիկա, Լազեթի||Չանեթի), որի տարածքի մեծ մասը գտնվում է Թուրքիայի Ռիզեի մարզում։
Թուրքիայի տարածքում լազերի բնակեցումը սկսվել է դեռևս մինչքրիստոնեական ժամանակաշրջանից և, չնայած որ, ենթարկվել են բազմաթիվ հարձակումների, լազերը կարողացան մնալ այդ տարածքում։
Թուրքիայում լազերը ապրում են նաև արևմտյան մարզերում և Ստամբուլում։ Սրանք հիմնականում մուհաջիրների հետնորդներն են, որոնք ստիպված են եղել լքել Լազիստանը՝ Ռուս- թուրքական պատերազմի ժամանակ։ Մի քանի գյուղեր (Սարփի, Կվարիատի, Գոնիո, Մախո և այլն), որոնք գտնվում են Վրաստանում, հիմնականում լազաբնակ է։ Այստեղ լազերը համարվում են վրացիների ենթազգային խումբ։ Լազերը ապրում են նաև Աբխազիայում և Վրաստանի Բաթում, Քոբուլեթ և Զուգդիդ քաղաքներում։
Թուրքիայում՝ պատմական Լազիստանի տարածքում են հիմնականում բնակվում լազերը, ինչպես նաև Արդվինի և Արդահանի մարզերում։ Լազերի հետ համատեղ բնակվում են նաև թուրքեր, վրացիներ և համշենահայեր։
Ժամանակակից Թուրքիայում լազերը դիտարկվում են որպես թուրքեր, քանի որ ներկայումս Թուրքիայի լազերը սուննի իսլամի հետևորդներ են, այդ իսկ պատճառով հստակ դժվար է ասել լազերի թվաքանակը։ Մինչ 17-րդ դարը լազերը եղել են քրիստոնյաներ։
Վրաստանում լազական մշակույթի պահպանման և ժողովրդայնացման համար ստեղծվել է Կոլխական մշակույթի միջազգային կենտրոն, «Կոլխա» ռադիոն, որը հեռարձակվում է լազերենով։ Թուրքիայում նույնպես կան նմանատիպ կազմակերպություններ։ Չնայած դրան երկու երկրներում իրականացվում է ասիմիլացման գործընթաց։
Ռուսաստանում 2002 թվականին տեղի ունեցած մարդահամարի տվյալներով 221 մարդ նշել է, որ ինքը լազ է, իսկ արդեն 2010 թվականին՝ 160-ը։
Թուրքիայի նախագահ Ռեջեփ Թայիփ Էրդողանը ազգությամբ լազ է։


== Ծանոթագրություններ ==
Իզաբելա II

Իզաբելա II (հոկտեմբերի 10, 1830(1830-10-10)[…], Մադրիդ, Իսպանիա - ապրիլի 9, 1904(1904-04-09), Փարիզ), Իսպանիայի թագուհի 1833-1868 թվականներին։ Ֆերդինանդ VII-ի և Մարիա Քրիստինա Նեապոլիտանացու դուստրը։ 1837 թվականից երկրի առաջին սահմանադրական միապետը։


== Մանկություն ==
Իզաբելան գահին է նստել այն պատճառով, որ հայրը չեղարկել է Սալիկայի օրենքը։ Սակայն ինչպես պրագմատիկ օրենքները այնպես էլ նրա ընդունման գործընթացը առաջացրել է վառ վիճարկումներ իսպանական հասարակությունում։ Ֆերդինանատ VII-ը երկար ժամանակ չուներ երեխաներ։ Բայց իր եղբայր Կառլին, որը հայտնի էր իր պահպանողականությամբ, գահը փոխանցել չեր ցանկանում։ 1830 թվականի մարտի 31-ին՝ այն բանից հետո, երբ հայտնի դարձավ Մարիա Քրիստինայի հղիության փաստը Ֆերդինանտ VII-ը ժողովրդացրեց պրագմատիկ օրենք, ըստ որի ծնված երեխան անկախ սեռից դառնում է Իսպանիայի կառավարիչը։ Սա առաջացրեց Կոնսերվատորների և Կարլիստների խռովությունը, Բայց լիբերալ ռեֆորմների կողմնակիցների հավանությունը։
1832 թվականի օգոստոսին Ֆերդինանտ VII ծանր հիվանդացավ։ Գտնվելով մահվան եզրին 1832 թվականի սեպտեմբերի 17-ին կնոջ և նախարար Ֆրանսիսկոյի ներկայությամբ չցականալով սկիզբ դնել իսպանիաում քաղաքական պատերազմին ստորագրել է հրովարտակ Պռագմատիկ օրենքի չեղարտման մասին։ Սակայն երբ «Լիբելալները» իմացան այդ փաստաթղթի մասին սկսեցին համոզել Մարիա Քրիստինային աջակցել պրագմատիկ օրենքը։ Դրան նպաստել է ինֆանտներ Լուիզ Կառլոտի (թագավորի քույրը) և դոն Ֆրանսիսկոյի (Թագավորի ավագ եղբայրը) 1832 թվականի սեպտեմբերի 22-ի վերադարձը Մադրիդ։ Նրանք համոզեցին իշխող ընտանիքին։ Առողջացած Ֆերդինանտ VII-ը երկրի ղեկավար դարձրեց Ֆրանսիսկո Սեա Բերմուդեսաին, 1832 թվականի օգոստոսի 6-ին Մարիա Քրիստինային դարձրել է Ռեգենտուհի իր հիվանդության ընթացքում, իսկ դեկտեմբերի 31-ին չեղարկել է հրովարտակը սիլիցական իրավունքի վերադարձման մասին։ Մարիա Քրիստինան ռեգենտի պաշտոնում իշխանության է բերել վստահելի մարդկանց։
1833 թվականի հունվարի 4-ին Ֆերդինանտ VII-ի կրկին վերցրեց իշխանությունը իր ձեռքը։ Նա հաստատեց կնոջ դիրքը։ Ֆերդինանտ VII-ը ուղարկեց իր եղբորը պատվավոր աքսորի Լիսաբոն։ Իսկ 1833 թվականի հուլիսի 20-ին կազմակերպեց երկու տարեկան արքայադստեր թագադրումը որպես գահի ժառանգ։


== Ծանոթագրություններ ==
Ախլաթյանի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Ախլաթյան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 32 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չամարտին

Անվան այլ կիրառումների համար տե՛ս՝ Չամարտին (այլ կիրառումներ)Չամարտին, Մադրիդի 21 թաղամասերից մեկն է։
Ջրագիծ

Ջրագիծ, լողացող նավի իրանի՝ հանդարտ ջրային հորիզոնական մակերևույթի հետ շփման գիծ։ Ջրագիծ լինում են թեթև (դատարկ նավի համար), բեռնային (առավելագույն թույլատրելի սուզվածքով ընկղմված լրիվ բեռնված նավի համար) և կառուցվածքային (նախագծային սուզվածքին համապատասխանող)։
Ադրբեջանը Եվրատեսիլ 2013 երգի մրցույթում

Ադրբեջանը մասնակցել է Եվրատեսիլ 2013 երգի մրցույթին։ Ադրբեջանի ազգային ընտրությունը տեղի է ունեցել 2013 թվականի մարտի 14-ին։ Ադրբեջանը Եվրատեսիլ 2013 երգի մրցույթում ներկայացրել է Ֆարիդ Մամեդովն իր «Hold Me» երգով։


== Արդյունքներ ==


==== Փուլ 1 ====


==== Փուլ 2 ====


==== Փուլ 3 ====


==== Փուլ 4 ====


==== Փուլ 5 ====


==== Փուլ 6 ====


==== Փուլ 7 ====


==== Փուլ 8 ====


=== Եզրափակիչ փուլ ===


== Տես նաև ==
Ադրբեջանը Եվրատեսիլ երգի մրցույթում
Եվրատեսիլ 2013 երգի մրցույթ


== Արտաքին հղումներ ==
İctimai TV պաշտոնական կայք
Տարտ

Տարտ (ֆր.՝ tarte), ֆրանսիական խոհանոցին բնորոշ բաց կարկանդակ է, որը պատրաստվում է ավազից կամ ցանկացած այլ խմորից։ Այն կարող է լինել աղանդեր կամ հիմնական ուտեստ, բայց սովորական կարկանդակից տարբերվում է հենց նրանով, որ վերևից խմորով չի պատված։ Տարտը թխվում է պիցցայի պես՝ սովորական տորտիլյայի տեսքով, կամ հատուկ հարթ թխման կաղապարով՝ խորդուբորդ ծայրերով՝ նախատեսված տորթի համար։ Որպես նման կարկանդակների միջուկ՝ օգտագործվում է միրգ, բանջարեղեն, բեկոն կամ ձուկ՝ սերուցքային ձվի զանգվածի, հրուշակեղենային կրեմի, տոմատի սոուսի հետ միասին։  Փոքր կաղապարներում թխված տորթերը կոչվում են տարտալետկա։ Վառելափայտ դնելուց անմիջապես հետո պատրաստվող տորթերը հին ժամանակներում տարտինկա էին անվանում։
Տարտերը թխվում են ջեռոցում։


== Պատմություն ==
Ֆրանսերեն «tarte» բառը կարող է թարգմանվել որպես կարկանդակ կամ տորթ, քանի որ երկուսն էլ հիմնականում նույնն են, բացառությամբ կարկանդակի, որը սովորաբար ծածկում է միջուկը խմորով, մինչ տորթը թողում են բաց վիճակում։ 
Ենթադրվում է, որ կարկանդակները կամ ծագել են սննդի շերտավորման ավանդույթից կամ միջնադարյան կարկանդակ պատրաստելու արդյունք են։ Ենթադրվում է, որ հաստ խմորը (այսինքն՝ թխվածքաբլիթի խմոր) առաջին անգամ սկսել է լայնորեն կիրառվել 1550 թվականին։ Այս ժամանակահատվածում դրանք համարվում էին բարձրակարգ կերակուր, որը տարածված էր ազնվականների շրջանում՝ ի տարբերություն սովորական կարկանդակի։ Ի սկզբանե մսային միջուկով ոչ քաղցր համը հանգեցրեց քաղցր կարկանդակների գերակշռությանը, փոխարենը կարկանդակները լցոնում էին մրգերով և կրեմով։ Վաղ միջնադարյան կարկանդակները սովորաբար ունեին մսային միջուկ, սակայն ավելի ուշ դրանք հաճախ պատրաստում էին մրգերով և կրեմով։ 


== Նկարագրում ==
Տարտերը հիմնականում խմորեղենի առանձին տեսակ են, տարբերվում են կարկանդակից և տորթերից և ունեն խմորից ստացած ամուր հիմք, հաստ լցոնում և ուղիղ պատեր, մինչդեռ, օրինակ, կարկանդակները կարող են ունենալ ավելի փափուկ խմոր, ավելի փխրուն միջուկ, ինչը պահանջում է մատուցել հատուկ կարկանդակի համար նախատեսված ափսեի մեջ։


== Ծանոթագրություններ ==
Արցախի Հանրապետության ներքին ջրեր

ԼՂՀ ներքին ջրեր, Ջրագրական ցանցը խիտ է, գետերի սնումը՝ խառը, հոսքը՝ սեզոնային (վարարում են գարնանը, մասամբ՝ աշնանը)։ Գետերը պատկանում են Կուրի (75 %) և Արաքսի (25 %) ավազաններին։ (Խոշոր գետերն են Արաքսը, Հագարին, Որոտանը, Թարթառը, Ողջին, Խաչենը, Կարկառը, Սև ջուրը, Վարանդան, Իշխանը և այլն։ Թարթառի վրա կառուցվել են Սարսանգի ջրամբարը (ջրատարողությունը՝ մոտ 560 միլիոն մ3) և ջրէկը (հզոր.՝ 50 հազար կՎտ)։ Կան փոքր լճեր։
RenderWare

RenderWare (հայերեն՛ Արտադրանքի վիզուալիզացիա) խաղային շարժիչ, որը մշակվել է բրիտանական Criterion Games ընկերության կողմից։
RenderWare-ը մշակվել է՝ նկատի ունենալով լայն խաչաձև հարթակ և աջակցում է Microsoft Windows և Mac OS X օպերացիոն համակարգերին, GameCube, Wii, Xbox, Xbox 360, PlayStation 2, PlayStation 3 և այլն (ներառյալ ավելի հազվադեպ հարթակներ, ինչպիսիք են N-Gage-ը)։
RenderWare-ը համակարգչային խաղերի մշակման ոլորտում ամենահայտնի տեխնոլոգիաներից է, շարժիչը օգտագործվել է Burnout, Grand Theft Auto, Tony Hawk's Pro Skater և The Sims սերիաների խաղերում, ի թիվս այլոց։


== Ակնարկ ==
Թողարկվել է 1993 թվականին RenderWare-ը 3D API և գրաֆիկական ռենդերավորման շարժիչ է, որն օգտագործվում է տեսախաղերում, Active Worlds-ում և որոշ VRML բրաուզերներում։ RenderWare-ը մշակվել է Criterion Software Limited-ի կողմից, որն այն ժամանակ Canon-ի դուստր ձեռնարկությունն էր։ Այն ծագել է պրոցեսորների վրա ծրագրային ապահովման մատուցման դարաշրջանում, նախքան GPU-ների հայտնվելը, մրցակցելով այլ գրադարանների հետ, ինչպիսիք են Argonaut Games-ի BRender-ը և RenderMorphics-ի Reality Lab-ը (վերջինս ձեռք է բերվել Microsoft-ի կողմից և դարձել Direct3D): Renderware 4-ը բացահայտվել է GDC 2004 թվականին։
RenderWare-ի հիմնական առևտրային նշանակությունը PS2 գրաֆիկական ծրագրավորման դժվարություններին առանց պահուստի լուծում տալու մեջ էր։ Այն գրեթե նկարագրելի էր որպես «Sony's DirectX» այս դարաշրջանում, թեև անունը վերաբերում է շրջապատող շրջանակին և գործիքաշարի միջնակարգ ծրագրին։ RenderWare 2-ը, մյուս կողմից, ունի իր ներքին սկրիպտավորման լեզուն՝ RWX (RenderWare script): Այնուամենայնիվ, RenderWare 3-ում RWX-ի աջակցությունը հեռացվեց։ Այս հաջորդ կրկնությունը կենտրոնացած էր երկուական մոդելի ֆայլի ձևաչափի վրա։ Ինչպես նախորդ տարբերակի ավելացման դեպքում, Criterion-ը հեռացրեց RenderWare 3-ի ձևաչափերի աջակցությունը RenderWare 4-ում։
RenderWare-ը բազմպլատֆորմային է. այն աշխատում է Windows-ով, ինչպես նաև Apple Mac OS X-ի վրա հիմնված հավելվածներով և բազմաթիվ վիդեո խաղերի կոնսուլներով, ինչպիսիք են GameCube, Wii, Xbox, Xbox 360, PlayStation 2, PlayStation 3 և PlayStation Portable: RenderWare-ն այլևս հասանելի չէ գնման համար, թեև Electronic Arts-ը դեռ հարգում է հին պայմանագրերը, ինչը նշանակում է, որ արտաքին մշակողները, ովքեր լիցենզավորել են տեխնոլոգիան մինչև Criterion-ի ձեռքբերումը, դեռ կարող են օգտագործել ծրագրաշարը։ Այն, ինչ եղել է RenderWare 4-ը, լուծարվել է մնացած EA ներքին տեխնոլոգիաների մեջ։ 2007 թվականին Gamasutra-ի հարցազրույցի ժամանակ Բինգ Գորդոնը, EA CCO-ն, հայտարարել է, որ RenderWare-ը բավական լավ չի գործում հաջորդ սերնդի ապարատային, գրաֆիկական առումով, և որ RenderWare-ը չդիմացավ մրցակցությանը, ինչպիսին է Unreal Engine-ը Epic Games-ից։ Նա նաև հայտարարել է, որ RenderWare թիմը «հիմնականում մշակողի տուն է»։


== Ծանոթագրություններ ==
Պանասովկա (գյուղ, Միրգորոդի շրջան)

Անվան այլ կիրառումների համար տե՛ս՝ ՊանասովկաՊանասովկա (ուկրաիներեն՝ Панасівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Պանասովկա գյուղում բնակվում էր 92 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխայիլ Օսեևսկի

Միխայիլ Էդուարդովիչ Օսեևսկի (ռուս.՝ Михаил Эдуардович Осеевский նոյեմբերի 30, 1960(1960-11-30), Լենինգրադ, ՌԽՖՍՀ, ԽՍՀՄ), ռուս պետական և քաղաքական գործիչ, «Ռոստելեկոմ» ԲԲԸ նախագահ 2017 թվականից։ 2003 թվականի նոյեմբերին դարձել է Սանկտ Պետերբուրգի փոխնահանգապետ։ 2012 թվականի հունվարի 6-ին նշանակվել է ՌԴ տնտեսական զարգացման նախարարի տեղակալ։ 2012 թվականից զբաղեցրել է ՎՏԲ բանկի նախագահի տեղակալի՝ վարչության նախագահի պաշտոնը։


== Կենսագրություն ==
1983 թվականին ավարտել է Լենինգրադի Մ. Կալինինի անվան պոլիտեխնիկական ինստիտուտը «ինժեներական էլեկտրաֆիզիկա» մասնագիտությամբ։
1983 թվականի մարտից մինչև ապրիլ եղել է Լենինգրադի Մ. Կալինինի անվան պոլիտեխնիկական ինստիտուտի կրտսեր գիտաշխատող, 1983-1986 թվականներին՝ նույն ինստիտուտի էլեկտրամեխանիկական ֆակուլտետի ՀամԼԿԵՄ կոմիտեի քարտուղար, իսկ 1986 թվականի հունվար-մարտ ամիսներին եղել է ինստիտուտի ճարտարագետ։ 
1986-1993 թվականներին աշխատել է որպես «Էլեկտրաֆիզիկա» գիտաարտադրական միավորման ինժեներ-հետազոտող (Սանկտ Պետերբուրգ)։ 1993-1999 թվականներին աշխատել է «Սանկտ Պետերբուրգի արժութային բորսա» փակ բաժնետիրական ընկերության կառավարչի տեղակալ, կառավարիչ։
1999 թվականից եղել է «Արդյունաբերաշինարարական բանկի» (Սանկտ Պետերբուրգ) վարչության նախագահի տեղակալ, բանկի վարչության նախագահի առաջին տեղակալ։
2003 թվականից մինչև 2011 թվականը եղել է Սանկտ Պետերբուրգի փոխնահանգապետը, գլխավորել է նահանգապետի վարչակազմը։
2011-2012 թվականներին եղել է Ռուսաստանի Դաշնության տնտեսական զարգացման նախարարի տեղակալ։
2012 թվականին դարձել է ՎՏԲ բանկի նախագահի տեղակալ՝ վարչության նախագահ։
2017 թվականի մարտի 3-ին դարձել է «Ռոստելեկոմ» ԲԲԸ նախագահ, որը հեռահաղորդակցության ռուսական ընկերություն է պետության մասնակցությամբ։


== Պարգևներ ==
«Հայրենիքին մատուցած ծառայությունների համար»  2-րդ աստիճանի շքանշան.
Բարեկամության շքանշան
Պատվո շքանշան
Ռուսաստանի Դաշնության նախագահի պատվոգիր
Ռուսաստանի Դաշնության Նախագահի շնորհակալություն
Ռուսաստանի Դաշնության կառավարության պատվոգիր


== Ծանոթագրություններ ==


== Արտաքին հղումներ ==
Միխայիլ Օսեևսկի Թվիթթերում
Михаил Эдуардович Осеевский. Биографическая справка
Балашова Анна (2017-09-01)։ «Михаил Осеевский — РБК: «Ростелеком» — это огромный авианосец»»։ rbc.ru (ЗАО «Росбизнесконсалтинг»)։ Վերցված է 2017-09-04
Այիրդա

Այիրդա (հուն․՝ Αγύρτα, թուրքերեն՝ Ağırdağ), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 745 մարդ։


== Բնակչություն ==


== Ծանոթագրություններ ==
Մեծ Տեշ

Մեծ Տեշ (ռուս.՝ Большой Теш), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 38 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռուսթավի 2

«Ռուսթավի 2» (վրաց.՝ რუსთავი 2, անգլ.՝ Rustavi 2), վրացական մասնավոր հեռուստաընկերություն։ Հեռարձակվում է Թբիլիսիից և հասանելի է Վրաստանի տարածքի 85%-ում։ Հեռուստաալիքի միջազգային տարբերակը արբանյակային հեռարձակմամբ հասանելի է Եվրոպայում և Մերձավոր Արևելքում։ Հեռուստաընկերությունը հիմնվել է 1994 թվականի հունիսի 1-ին, սակայն մեկ տարի անց, 1995 թվականին, լիցենզիա չունենալու պատճառով ժամանակավորապես դադարեցվում է եթերը, վերականգնելով այն 1996 թվականին։ 
2000 թ. դեկտեմբերի 18-ին Պանկիի կիրճում չեչեն գրոհականներն առևանգում են հեռուստաընկերության նկարահանող խումբը, մեկ օր անց բաց թողնելով աշխատակիցներին։


== Արտաքին հղումներ ==
Պաշտոնական կայք
Օնլայն հեռարձակում


== Ծանոթագրություններ ==